ai4bharat/Pralekha huggingface dataset:
وزیراعظم کا دفتر
ہندوستانی وزیر اعظم کے پرنسپل سکریٹری نے ہندوستان کی جی 20 صدارت کی رابطہ کمیٹی کے 6ویں اجلاس کی صدارت کی
نئی دہلی میں 9 اور 10 ستمبر کو منعقد ہونے والے جی 20 سربراہی اجلاس کے ایڈمنسٹریٹو انتظامات کا جائزہ لیا
تمام ایجنسیاں جی 20 سربراہی اجلاس کو کامیاب بنانے کے لیے ’’پوری حکومت‘‘ کے نقطہ نظر سے کام کریں: ڈاکٹر پی کے مشرا
مختلف ایجنسیوں کو بغیر کسی رکاوٹ کے کام کرنے کی سہولت فراہم کرنے کے لیے سربراہی اجلاس کے مقام پر ڈرائی رن اور ماک ایکسرسائز کی جائیں گی
ہندوستان کی جی 20 صدارت کی رابطہ کمیٹی کا 6واں اجلاس آج نئی دہلی کے پرگتی میدان میں واقع بین الاقوامی نمائش و کنونشن سنٹر  میں منعقد ہوا۔ ہندوستانی وزیر اعظم کے پرنسپل سکریٹری ڈاکٹر پی کے مشرا کی زیر صدارت ہونے والی میٹنگ کا فوکس 9 اور 10 ستمبر، 2023 کو نئی دہلی میں منعقد ہونے والے جی 20 سربراہی اجلاس سے متعلق تیاری کے پہلوؤں کا جائزہ لینا تھا۔
اس تناظر میں، کمیٹی نے سربراہی اجلاس کے مقام پر انتظامات کے ساتھ ساتھ پروٹوکول، سیکورٹی، ہوائی اڈے سے متعلق تال میل، میڈیا، بنیادی ڈھانچے کی تجدید اور دہلی اور پڑوسی ریاستوں میں انتظامات وغیرہ سے متعلق تمام پہلوؤں کا جائزہ لیا۔ ڈاکٹر مشرا نے جی 20 سربراہی اجلاس کو کامیاب بنانے کے لیے تمام ایجنسیوں سے ’’پوری حکومت‘‘ کے نقطہ نظر سے کام کرنے کی اپیل کی۔
کمیٹی کے اراکین نے مختلف میٹنگوں کے لیے تجویز کردہ مقامات کا بھی دورہ کیا اور چھوٹی چھوٹی تفصیلات کا جائزہ لیا۔ ڈرائی رن/ ماک ایکسرسائز کرانے کا بھی فیصلہ کیا گیا تاکہ مختلف ایجنسیاں بغیر کسی رکاوٹ کے کام کر سکیں۔ کمیٹی نے آئندہ ہونے والے جی 20 سربراہی اجلاس کے لیے تیاری کے مختلف پہلوؤں پر کام کے لیے رہنمائی اور ہدایت بھی فراہم کی اور آئندہ دو ہفتوں میں مزید جائزہ لینے کے لیے دوبارہ اجلاس بلانے کا فیصلہ کیا۔
رابطہ کمیٹی کی میٹنگ نے جی 20 کی اب تک ہونے والی میٹنگوں اور ہندوستان کی جی 20 صدارت کے تحت طے شدہ بقیہ میٹنگوں کا جائزہ لینے کا بھی موقع فراہم کیا۔ کمیٹی نے نوٹ کیا کہ ہندوستان کی جی 20 صدارت کے تحت، اس نے آج تک ملک میں 55 مختلف مقامات پر 170 میٹنگیں منعقد کی ہیں۔ وزارتی سطح کی کئی میٹنگیں جولائی اور اگست 2023 کے مہینوں میں ہونے والی ہیں۔
رابطہ کمیٹی کو کابینہ نے ہندوستان کی جی 20 صدارت سے متعلق تمام تیاریوں اور انتظامات کی نگرانی کرنے کا اختیار دیا ہے۔ اب تک رابطہ کمیٹی کے پانچ اجلاس ہوچکے ہیں۔ اس کے علاوہ، ہندوستان کی جی 20 صدارت سے متعلق مخصوص ٹھوس اور لاجسٹک امور پر تبادلہ خیال کرنے کے لیے کئی میٹنگیں ہو چکی ہیں۔
میٹنگ کے دوران موجود دیگر معززین اور سینئر عہدیداروں میں این ایس اے جناب اجیت ڈوبھال، دہلی کے لیفٹیننٹ گورنر جناب وی کے سکسینہ، کابینہ سکریٹری جناب راجیو گوبا وغیرہ شامل تھے۔
نوجوانوں کے امور اور کھیل کود کی وزارت
نوجوانوں کے امور کھیل کی وزارت نے ہندستانی تیر اندازی ایسوسی ایشن کی تصدیق یا شناخت کو بحال کیا
ہندستانی تیر اندازی ایسوسی ایشن کے صدر جناب ارجن منڈا نے اسے ایک تاریخی فیصلہ کے طور پر اس فیصلہ کا خیر مقدم کیا ہے
نئی دہلی،26نومبر 2020/ نوجوانوں کے امور کھیل کی وزارت نے ملک میں تیر اندازی کھیل کی تشہیر اور ریگولیشن کے لئے قومی کھیل ایسوسی ایشن کے طور پر ہندستانی تیر اندازی ایسوسی ایشن –اے اے آئی کی سرکاری منظوری بحال کردی ہے۔ اے اے آئی کے سرکاری منظوری کونیشنل اسپورٹس فیڈریشن 2011  کے مطابق اپنے انتخاب کرانے میں ناکامیابی کے سبب 8 سال پہلے واپس لے لیا تھا۔ اے اے آئی کو فراہم کی گئی سرکاری منظوری ایک سال کے لئے مانی جائے گی۔
قبائلی امور کے مرکزی وزیر اور انڈین آرچری ایسویسی ایشن کے صدر جناب ارجن منڈا اور کھیل کی وزارت کے فیصلے کا خیر مقدم کیا۔ جناب ارجن منڈا نے ہندستانی تیر اندازی ایسوسی ایشن کو 7 دسمبر 2012 کو نافذ کئے گئے منظوری کے فیصلے کو رد کئے جانے کے فیصلے کے لئے وزارت کا شکریہ ادا کیا۔ اس قدم کو ’تاریخی اور سنہرا دن قرار دیتے ہوئے جناب منڈا نے کہاکہ یہ ہندستانی تیر اندازی کے لئے ایک نئے دور کی شروعات ہے ۔ تیر اندازی ایسوسی ایشن کے صدر نے کہا کہ ہندستانی ٹیم کے لئے اس اہم موڑ پر بہتر کارکردگی کرنے کے لئے یہ ایک بہت بڑی ترغیب کا باعث ہوگی، جب وہ ٹوکیو –اولمپک میں دنیا کے سرفہرست تیر اندازوں سے سب سے مشکل چیلنج کا سامنا کریں گے۔ تمام تیر اندازوں ، تربیت کاروں اور تمام تیراندازی کنبے کو تہہ دل سے مبارک باد دیتے ہوئے جناب منڈا نے کہا کہ تیر اندازی ایسوسی ایشن کی شناخت یا تسلیم کی بحالی لمبی جدوجہد اور عدالتی لڑائی کا نتیجہ ہے۔ ہندستان میں تیر اندازی کو نئے بلندیوں پر لے جانے کے لئے ہندستانی تیر اندازی ایسوسی ایشن کا پختہ عزم ہے۔ ایسوسی ایشن نے کہا کہ اے اے وائی نوجوانوں کے امور اور کھیل کی وزارت کے ساتھ ملکر تیر اندازی کے کھیل کے فائدہ کے لئے مستقبل میں اعلی اور ایتھکس یعنی اخلاق کے بلند ترین سطح کو برقرار رکھنے کے لئے کھلاڑیوں کے لئے کام کرے گا۔
دہلی ہائی کورٹ کے ذریعہ 18 جنوری 2020 کو ریٹرننگ آفیسر جناب پی کے ترپاٹھی کے ْذریعہ اے آئی کے عہدیداران اور کارگذار کمیٹی کے انتخاب کرائے گئے تھے۔ قومی کھیل فیڈریشن اور نوجوانوں کے امور کی وزارت میں خواہش مند عہدوں کے لئے عمر اور مدت کار سے متعلق پابندیاں اور سرکاری سروینٹس پر اس کھیل ریگولیشن تجاویز کی روشنی میں نواجوانوں کے امور اور کھیل کی وزارت کے ذریعہ رپورٹ کی جانچ کی گئی اورریٹرننگ آفیسر کے 18 جنوری 2020 کو منعقدہ اے اے آئی کے انتخاب کو نوجوانوں کے امور اور کھیل کی وزارت نے قبول کرلیا ہے۔ جس میں ارجن منڈا صدر، پرمود چندروکر  اور آر ایس تومر  منتخب کئے گئے ْ۔
حالانکہ یہ اطلاع دی جاتی ہے کہ جناب پی وارنیمگری  کو ، جناب کے بی گورنگ اور جناب کم جم ربا  کھیل کوڈ کے مطابق مناسب نہیں پائے گئے ہیں۔ چناؤ لڑنے کے لئے مقررہ سرکاری اتھارٹی سے پہلے سے نو آبجیکشن سرٹی فیکٹ- این او سی کی ناموجودگی میں منتخب۔ اس کے مطابق اے اے آئی کو مشورہ دیا گیاہے کہ وہ ان عہدیداروں کو اپنے عہدہ سے استعفیی دینے کے لئے کہیں۔ اور اگر وہ چاہیں تو ان عہدوں کے لئے دوبارہ منتخب کریں۔ تسلیم شدہ ہونے کی بحالی کے سرٹی فکیٹ کے 6 ماہ کے اندر اے اے آئی کو کھیل کوڈ تجاویز کو بھی شامل نہ کرنے کا مشوہ دیا گیا ہے جن کےآئین میں کوئی حوالہ نہیں ہے۔
عالمی تیر اندازی  نے بھی ہندستانی تیر اندازی فیڈریشن کو منسوخ کردیا ہےاور فی الحال اے آئی آئی کو ہندستانی اولمپک ایسوسی ایشن اور عالمی تیر اندازی دونوںکے لئے تسلیم کرلیا ہے اور منظوری دے دی ہے۔
م ن۔ ش ت۔ج
Uno-7584
(Visitor Counter : 80
سٹرک ٹرانسپورٹ اور شاہراہوں کی وزارت
قومی شاہراہوں پر شجر کاری
نئی دہلی ،12؍مارچ2020:سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ بیچ کے راستوں پر شجر کاری قومی شاہراہ پروجیکٹوں کا ایک اٹوٹ حصہ ہے۔شجر کاری بی او کیو آئٹم کے طورپر ٹھیکیدار کے ذریعے دستیاب آر او ڈبلیو پر آئی آر سی :ایس پی:21:2009 اور گرین ہائی وے پالیسی 2015ء کے مطابق کی جارہی ہے۔یہ شجرکاری ڈپازٹ ورک کے طورپر جنگلات کے محکمے اور پرائیویٹ ایجنسیوں کی جانب سے مقابلہ جاتی بولی کے ذریعے بھی کی جارہی ہے۔جہاں پھیلاؤ ٹھیکے کی گنجائش کے تحت نہیں ہے، قومی شاہراہوں کی اتھارٹی  نے گزشتہ تین سال کے دوران ملک میں اپنے دائرے اختیار کے تحت ایک کروڑ 43 لاکھ سے زیادہ درخت لگائے۔
گرین ہائی ویز پالیسی 2015ء میں کمیونٹی ، کسانوں، نجی شعبے، این جی اوز، سرکاری ایجنسیوں اور محکمہ جنگلات کی شرکت سے شاہراہوں کوریڈور کو ہرا بھرا رکھنے کو فروغ دینے کی گنجائش ہے۔ٹھیکے داروں کے ساتھ کانٹریکٹ سمجھوتے کے مطابق تنازعات ؍معاملات نمٹائے جارہے ہیں۔
وزیراعظم کا دفتر
وزیر اعظم کا عزت مآب میخائل گورباچوف کے انتقال پر اظہار تعزیت
وزیر اعظم جناب نریندر مودی نے عزت مآب میخائل گورباچوف کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا؛
‘‘میں 20ویں صدی کے سرکردہ سیاستدانوں میں سے ایک جناب میخائل گورباچوف کے خاندان اور دوستوں کے تئیں اپنی گہری تعزیت کا اظہار کرتا ہوں جنہوں نے تاریخ کے دھارے پر انمٹ نقوش چھوڑے ہیں۔ ہم ہندوستان کے ساتھ تعلقات کو مضبوط بنانے میں ان کے تعاون کو یاد کرتے ہیں اور ان کی قدر کرتے ہیں۔ ’’
وزیراعظم کا دفتر
وزیر اعظم نےآرچ بشپ امیریٹس ڈیسمنڈ ٹوٹو کی رحلت پر رنج و غم کا اظہار کیا
نئی دہلی، 26 دسمبر 2021:
وزیر اعظم جناب نریندر مودی نے آرچ بشپ امیریٹس ڈیسمنڈ ٹوٹو کی رحلت پر رنج و غم کا اظہار کیا ہے۔
ایک ٹوئیٹ میں، وزیر اعظم نے کہا؛
’’آرچ بشپ امیریٹس ڈیسمنڈ ٹوٹو دنیا بھر کے لاتعداد عوام کے لیے ایک مشعل راہ تھے۔ انسانی وقا ر اور مساوات کو ان کے ذریعہ دی گئی اہمیت کو ہمیشہ یاد رکھا جائے گا۔ ان کی رحلت پر میں ازحد غمگین ہوں، اور ان کے مداحین کے تئیں تعزیت کا اظہار کرتا ہوں۔ خدا کرے کہ ان کی روح کو تسکین نصیب ہو۔‘‘
صحت اور خاندانی بہبود کی وزارت
کابینہ نے 1600 کروڑ روپئے کے بجٹ کے ساتھ پانچ سال کے لئے آیوشمان بھارت ڈجیٹل مشن کو نافذ کرنے کی منظوری دی
اے بی ڈی ایم ٹیلی میڈیسن جیسی ٹیکنا لوجیوں کے استعمال کی ہمت افزائی کے ذریعے معیاری حفظانِ صحت کی مساوی رسائی کو بہتر بنائے گی اور صحت خدمات کی قومی پورٹیبلٹی کو قابلِ نفاذ بنائے گی
شہری اپنا اے بی ایچ اے  قائم کر سکیں گے ، جس سے اُن کے ڈجیٹل ہیلتھ ریکارڈ منسلک کئے جا سکیں گے
نئی دلّی ،26 فروری / وزیر اعظم جناب نریندر مودی کی صدارت میں مرکزی کابینہ نے 1,600 کروڑ روپئے کے بجٹ کے ساتھ، صحت اور خاندانی بہبود کی وزارت کے آیوشمان بھارت ڈیجیٹل مشن  کو مرکزی سیکٹر اسکیم کے قومی سطح پر پانچ سال کے لئے شروع کرنے کی منظوری دے دی ہے۔ قومی صحت اتھارٹی  آیوشمان بھارت ڈیجیٹل مشن  کو نافذ کرنے والی ایجنسی ہوگی۔
حفظانِ صحت کے پورے ماحول میں ڈیجیٹل ہیلتھ اقدامات برسوں میں بہت زیادہ فائد مند ثابت ہوئے ہیں ، جس میں کووِن ، آروگیہ سیتو اور ای – سنجیونی نے مزید ظاہر کیا ہے کہ ٹیکنالوجی صحت کی دیکھ بھال تک رسائی کو فعال کرنے میں اہم کردار ادا کر سکتی ہے۔ تاہم، دیکھ بھال کے تسلسل اور وسائل کے موثر استعمال کے لئے ، ایسے اقدامات کو مربوط کرنے کی ضرورت ہے۔
جن دھن، آدھار اور موبائل  تثلیث اور حکومت کے دیگر ڈجیٹل اقدامات کے ذریعے آیوشمان بھارت ڈیجیٹل مشن  وسیع اعداد و شمار ، معلومات اور بنیادی ڈھانچے کی خدمات ، صحت سے متعلق ذاتی معلومات کی حفاظت، رازداری اور رازداری کو یقینی بناتے ہوئے کھلے، انٹرآپریبل، معیارات پر مبنی ڈیجیٹل سسٹمز کا صحیح طور پر فائدہ اٹھانے کی فراہمی کی ذریعے ایک بلا رکاوٹ آن لائن پلیٹ فارم تشکیل دے رہا ہے ۔
اے بی ڈی ایم کے تحت شہری اپنا اے بی ایچ اے  نمبر قائم کر سکیں گے، جس سے ان کے ڈجیٹل ہیلتھ ریکارڈ کو منسلک کیا جا سکتا ہے۔ یہ صحت کی دیکھ بھال فراہم کرنے والے مختلف اداروں کے افراد کے لئے طویل ہیلتھ ریکارڈ کی تخلیق کے قابل بنائے گا اور صحت کی دیکھ بھال فراہم کرنے والوں کی جانب سے طبی فیصلہ سازی میں بہتری لائے گا۔ یہ مشن ٹیلی میڈیسن جیسی ٹیکنالوجیز کے استعمال کی حوصلہ افزائی کرکے اور صحت کی خدمات کی قومی نقل و حمل کو فعال کرکے معیاری صحت کی دیکھ بھال تک مساوی رسائی کو بہتر بنائے گا۔
اے بی ڈی ایم کا تجرباتی پروجیکٹ مرکز کے زیر انتظام چھ علاقوں لداخ، چنڈی گڑھ، دادرا اور نگر حویلی اور دمن اور دیو، پڈوچیری، انڈمان اور نکوبار جزائر اور لکش دیپ میں این ایچ اے کے ذریعے تیار کردہ ٹیکنالوجی پلیٹ فارم کے کامیاب مظاہرہ کے ساتھ مکمل کیا گیا ہے ۔ تجرباتی پروجیکٹ کے دوران، ڈجیٹل سینڈ باکس تشکیل دیا گیا ، جس میں 774 سے زیادہ اقدامات کو مربوط کیا جا رہا ہے ۔ 24 فروری ، 2022 ء تک 173369087 آیوشمان بھارت ہیلتھ اکاؤنٹس بنائے جا چکے ہیں اور اے بی ڈی ایم کے تحت 10114 ڈاکٹروں اور 17319 صحت سہولیات کا اندراج کیا جا چکا ہے ۔
اے بی ڈی ایم نہ صرف صحت عامہ کے موثر اقدامات کے لئے ثبوت پر مبنی فیصلہ سازی میں سہولت پیدا کرے گی ، بلکہ یہ اختراعات کو جنم دے گی اور پورے حفظانِ صحت کے نظام میں روزگار پیدا کرے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2030
(Visitor Counter : 76
وزارت دفاع
جاپان کے بین الاقوامی امور کے وزیر دفاع اور نائب وزیر دفاع نے نئی دہلی میں ساتویں ہند-جاپان دفاعی پالیسی مذاکرات کی مشترکہ صدارت کی
دفاعی اسپیس اور سائبر جیسے نئے اور ابھرتے ہوئے ڈومینز میں تعاون کو متنوع بنانے پر اتفاق
وزیر دفاع نے جاپانی صنعتوں کو ’میک ان انڈیا‘ کے تحت، ہندوستان میں سرمایہ کاری کے مواقع کامشاہدہ کرنے کی دعوت دی
ساتویں ہند-جاپان دفاعی پالیسی مذاکرات، جس کی مشترکہ صدارت سکریٹری دفاع شری گریدھر ارامانے اور نائب وزیر دفاع برائے بین الاقوامی امور جناب اوکا مسامی نے کی، 05 اپریل 2023 کو نئی دہلی میں منعقد ہوئے۔ ملاقات میں سطحی مشقوں اور مصروفیات، علاقائی سلامتی کے مسائل اور دفاعی ساز و سامان اور ٹیکنالوجی میں تعاون پر سمیت مختلف معاملات پرتبادلہ خیال کیا گیا۔ جاپانی نائب وزیر نے حال ہی میں جاری کردہ قومی سلامتی کی حکمت عملی اور قومی دفاعی حکمت عملی سے متعلق پالیسی اپ ڈیٹس بھی پیش کیں۔
دونوں ممالک نے اسٹاف مذاکرات اور مشقوں کے ذریعے سروسز کے درمیان بڑھتے ہوئے تعاون کو سراہا۔ انہوں نے جاپان میں اس سال جنوری میں ہندوستانی فضائیہ اور جاپانی فضائی دفاعی فورس کے درمیان، افتتاحی لڑاکا مشق 'ویر گارڈین' کے انعقاد کا خیرمقدم کیا۔ سیکرٹری دفاع نے اس بات پر زور دیا کہ دونوں ممالک کو متعلقہ دفاعی صنعتوں کے درمیان تعاون کو مزید گہرا کرنے کا ہدف بنانا چاہیے۔ انہوں نے جاپانی دفاعی صنعتوں کو بھی مدعو کیا کہ وہ 'میک ان انڈیا' پہل کے تحت ہندوستان میں سرمایہ کاری کے مواقع تلاش کریں۔ دونوں اطراف نے دفاعی اسپیس اور سائبر جیسے نئے اور ابھرتے ہوئے ڈومینز میں تعاون کو متنوع بنانے پر اتفاق کیا۔
ہندوستان اور جاپان نے مضبوط دفاعی شراکت داری کے تئیں اپنے عزم کا اعادہ کیا اور دو طرفہ تعاون کو مزید بڑھانے کے مواقع تلاش کرنے پر اتفاق کیا۔ دونوں فریقین نے آئندہ دفاعی پالیسی ڈائیلاگ باہمی طور پر مناسب تاریخوں پر منعقد کرنے پر بھی اتفاق کیا۔
دفاعی پالیسی ڈائیلاگ، ہندوستان اور جاپان کے درمیان، دو طرفہ دفاعی تعاون پر تبادلہ خیال کرنے کا ایک ادارہ جاتی طریقہ کار ہے۔
وزیراعظم کا دفتر
وزیر اعظم نے اتر پردیش کے لکھنؤ اور ہردوئی میں پی ایم متر میگا ٹیکسٹائلس پارک قائم کیے جانے کی ستائش کی
وزیر اعظم جناب نریندر مودی نے اتر پردیش کے لکھنؤ اور ہردوئی میں پی ایم متر میگا ٹیکسٹائلس پارک قائم کیے جانے کی ستائش کی ہے۔
کامرس اور صنعت اور ٹیکسٹائلس کے مرکزی وزیر جناب پیوش گوئل کے ذریعے آج اتر پردیش میں پی ایم متر میگا ٹیکسٹائلس پارک کے افتتاح کے بارے میں کیے گئے ٹوئٹ کو شیئر کرتے ہوئے، وزیر اعظم نے سلسلہ وار ٹوئٹ میں کہا:
’’اتر پردیش میں ٹیکسٹائلس کی ایک شاندار روایت، ایک بڑا بازار اور صارفین کی ایک بڑی تعداد ہے۔ یہ کڑی محنت کرنے والے بنکروں اور ہنرمند کاریگروں کی آماجگاہ ہے۔ لکھنؤ اور ہردوئی ضلعوں میں پی ایم متر میگا ٹیکسٹائلس پارک کے قیام سے یو پی کو بہت فائدہ ہوگا۔‘‘
’’اتر پردیش کے میرے سبھی بھائیوں اور بہنوں کے لیے آج ایک بہت اہم دن ہے۔ لکھنؤ اور ہردوئی میں پی ایم متر پارک کا افتتاح ہونے جا رہا ہے۔ اس موقع پر آپ سبھی کو میری طرف سے بہت بہت مبارکباد۔‘‘
’’1000 ایکڑ سے زیادہ میں پھیلے یہ پی ایم متر پارک مقامی معیشت کو رفتار دینے کے ساتھ ہی روزگار کے متعدد نئے مواقع لانے والے ہیں۔ ملک کے ٹیکسٹائل سیکٹر کو بھی ان سے نئی مضبوطی ملنے والی ہے۔‘‘
نائب صدر جمہوریہ ہند کا سکریٹریٹ
جنگلات ہندوستانی اخلاقیات، شعور اور ثقافت کا اٹوٹ اور بنیادی حصہ رہے ہیں: نائب صدر جمہوریہ
نائب صدر جمہوریہ نے موسمیاتی تبدیلی اور ماحولیاتی تباہی سے لڑنے کے لیے اجتماعی عالمی کارروائی کی اپیل کی
’نوع انسانی سیارے کو اپنا خصوصی استحقاق نہیں سمجھ سکتی‘
نائب صدر جمہوریہ نے 2021 بیچ کے انڈین فاریسٹ سروس کے پروبیشنرز کے ساتھ بات چیت کی
نائب صدر جمہوریہ، جناب جگدیپ دھنکر نے آج تمام اقوام سے اجتماعی کارروائی کی اپیل کی تاکہ موسمیاتی تبدیلی اور ماحولیاتی انحطاط کے بڑے چیلنجوں سے نمٹا جا سکے۔ قدرتی وسائل کا استعمال لاپرواہی سے کرنے کے بارے میں تشویش کا اظہار کرتے ہوئے نائب صدر جمہوریہ نے کہا کہ ’نوع انسانی کرہ ارض کو اپنے خصوصی استحقاق کے طور پر نہیں لے سکتی‘۔
نائب صدر جمہوریہ پارلیمنٹ ہاؤس کمپلیکس میں انڈین فاریسٹ سروس کے 2021 بیچ کے پروبیشنرز کے ساتھ بات چیت کر رہے تھے۔ فاریسٹ سروس آفیسرز کے اہم کردار پر روشنی ڈالتے ہوئے، انہوں نے کہا کہ ’آپ کا واسطہ ہماری قبائلی برادریوں کے ساتھ ہوگا اور آپ ان کی قدیم ثقافت کا پہلا تجربہ حاصل کریں گے۔ آپ کو ان کی ضروریات اور خواہشات کو پورا کرنے کا بہترین موقع ملے گا۔‘
جناب دھنکر نے جنگلات کی اہمیت کو اجاگر کرتے ہوئے کہا کہ ’جنگل ہندوستانی اخلاقیات، شعور اور ثقافت کا ایک لازمی اور بنیادی حصہ رہے ہیں‘۔ اس بات کو نوٹ کرتے ہوئے کہ ہندوستان جنگلات کی دولت کے لحاظ سے دنیا کے سرفہرست 10 ممالک میں شامل ہے، انہوں نے افسران پر زور دیا کہ وہ ’انسان کی خدمت کے لیے فطرت کی خدمت کریں‘، یہ تجویز کرتے ہوئے کہ وہ ’فطرت کے سفیر‘ ہیں۔
ماحولیاتی انحطاط کے مسئلہ پر روشنی ڈالتے ہوئے نائب صدر جمہوریہ نے کہا کہ یہ تشویش کی بات ہے کہ گاؤں کی عوامی زمینیں اور قدرتی پانی کے ذخائر جیسی چیزیں انسانی لالچ کی وجہ سے کم ہو رہی ہیں۔
ریاستی پالیسی کے ہدایتی اصولوں کے ایک حصے کے طور پر ’جنگلات کی بقا اور تحفظ‘ کو شامل کرنے کے لیے آئین سازوں کے وژن کی تعریف کرتے ہوئے نائب صدر جمہوریہ نے اس بات پر زور دیا کہ ’فطری ماحولیات کا تحفظ اور اور جانداروں کے لیے ہمدردی‘ جیسے شہریوں کے بنیادی فرائض کو شامل کرنے کے لیے آئین میں ترمیم کی گئی تھی۔ انہوں نے ماحولیات کے تحفظ میں لوگوں کو شامل کرنے اور ان کی شراکت کو بہتر بنانے کے لیے وسیع تر اقدامات پر زور دیا۔
ہندوستان کے عزت مآب نائب صدر کے سکریٹری جناب سنیل کمار گپتا، راجیہ سبھا کے سکریٹری جنرل جناب پی سی مودی، جنگلات کے ڈائرکٹر جنرل اور اسپیشل سکریٹری جناب سی پی گوئل اور راجیہ سبھا کے ایڈیشنل سکریٹری ڈاکٹر وندنا کمار، آئی جی این ایف اے کے ڈائرکٹر جناب بھرت جیوتی اور دیگر معززین اس موقع پر موجود تھے۔
صحت اور خاندانی بہبود کی وزارت
ملک میں ایچ آئی وی/ایڈز مریض
نئی دلّی ، 20 ستمبر 2020 / یہ اطلاع صحت اور خاندانی بہبود کے مرکزی وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔ وزیر موصوف نے بتایا کہ بھارت سرکار کی تازہ ترین ایچ آئی وی تخمینہ رپورٹ  کے مطابق 2019 میں 23.49 لاکھ افراد ایچ آئی وی /ایڈز سے کے ساتھ زندگی  گزار رہے ہیں۔ ایچ آئی وہ کا مجموعی رجحان ملک میں کم ہورہا ہے جب کہ اس کے نئے متاثر ین کی تعداد 2010 اور 2019 کی مدت کے دوران 37 فیصد تک کم ہوئی ہے۔
بھارت مین ایچ آئی وی انفیکشن بنایدی طور پر زیادہ خطرے کے حامل رویوں کواپنانے سے ہوتا ہے۔ بھارت میں ایچ آئی وی انفیکشن کے سب سے اہم رویوں میں جنس مخالف سے غیر محفوظ جنسی رویہ، غیر محفوظ ہم جنسی رویہ اور غیر محفوظ طریقے سے نشیلی ادویات کے انجیکشن لینا شامل ہیں۔
ایچ آئی وی /ایڈز کے علاج کے لیے علیحدہ سے کوئی اسپتال مختص نہیں ہیں۔ تاہم، جولائی 2020 تک حکومت کے قومی ایڈز کنٹرول پروگرام  کے تحت اینٹی ریٹرو وائرل علاج کے 570 مراکز نیز لنک اے آر ٹی کے 1264 مراکز چلائے جارہے ہیں۔
تازہ ترین ایچ آئی وی تخمینہ رپورٹ  کے مطابق ریاستوں/ مرکز کے زیر انتظام علاقوں کے لحاظ سے 2018 اور 2019 میں ایچ آئی وی /ایڈز سے متاثرہ افراد کی تفصیلات ضمیمے میں دی گئی ہیں۔
ضمیمہ
2018 اور 2019 میں ریاستوں/ مرکز کے زیر انتظام علاقوں میں ایچ آئی وی/ایڈز کے ساتھ رہنے والے افراد 
|
|
نمبر شمار
|
|
ریاست/مرکز کے زیر انتظام علاقہ
|
|
2018
|
|
2019
|
|
1
|
|
آندھرا پردیش
|
|
3.28
|
|
3.14
|
|
2
|
|
اروناچل پردیش
|
|
0.01
|
|
0.01
|
|
3
|
|
آسام
|
|
0.21
|
|
0.21
|
|
4
|
|
بہار
|
|
1.31
|
|
1.34
|
|
5
|
|
چھتیس گڑھ
|
|
0.42
|
|
0.43
|
|
6
|
|
دلی
|
|
0.66
|
|
0.68
|
|
7
|
|
گوا
|
|
0.05
|
|
0.05
|
|
8
|
|
گجرات
|
|
1.04
|
|
1.04
|
|
9
|
|
ہماچل پردیش
|
|
0.07
|
|
0.07
|
|
10
|
|
ہریانہ
|
|
0.45
|
|
0.45
|
|
11
|
|
جھارکھنڈ
|
|
0.22
|
|
0.23
|
|
12
|
|
جموں و کشمیر اور لداخ
|
|
0.06
|
|
0.06
|
|
13
|
|
کرناٹک
|
|
2.80
|
|
2.69
|
|
14
|
|
کیرالا
|
|
0.24
|
|
0.24
|
|
15
|
|
میگھالیہ
|
|
0.11
|
|
0.11
|
|
16
|
|
مہاراشٹر
|
|
4.05
|
|
3.96
|
|
17
|
|
منی پور
|
|
0.29
|
|
0.29
|
|
18
|
|
مدھیہ پردیش
|
|
0.59
|
|
0.59
|
|
19
|
|
میزورم
|
|
0.20
|
|
0.20
|
|
20
|
|
ناگالینڈ
|
|
0.22
|
|
0.23
|
|
21
|
|
اڈیشہ
|
|
0.50
|
|
0.49
|
|
22
|
|
پنجاب
|
|
0.66
|
|
0.66
|
|
23
|
|
راجستھان
|
|
0.62
|
|
0.63
|
|
24
|
|
سکم
|
|
0.003
|
|
0.003
|
|
25
|
|
تمل ناڈو
|
|
1.59
|
|
1.55
|
|
26
|
|
تری پورہ
|
|
0.02
|
|
0.03
|
|
27
|
|
اتراکھنڈ
|
|
0.11
|
|
0.11
|
|
28
|
|
اترپردیش
|
|
1.61
|
|
1.61
|
|
29
|
|
مغربی بنگال
|
|
0.73
|
|
0.74
|
|
30
|
|
جزائر انڈومان اور نکوبار
|
|
0.005
|
|
0.005
|
|
31
|
|
چنڈی گڑھ
|
|
0.02
|
|
0.02
|
|
32
|
|
دادر اور نگر حویلی
|
|
0.01
|
|
0.01
|
|
33
|
|
دمن اور دیو
|
|
0.005
|
|
0.005
|
|
34
|
|
پڈوچیری
|
|
0.05
|
|
0.05
|
|
35
|
|
تلنگانہ
|
|
1.60
|
|
1.58
|
|
36
|
|
جملہ
|
|
23.81
|
|
23.49
۔۔۔۔۔۔۔۔۔۔۔۔۔۔

U.NO. 5664
(Visitor Counter : 246
وزیراعظم کا دفتر
وزیر اعظم مودی نے نیشنل ڈجیٹل ہیلتھ مشن کی پیش رفت کا جائزہ لینے کے لئے اعلی ٰ سطحی میٹنگ کی صدارت کی
این ڈی ایچ ایم ، شہریوں کے لئے اختراعات اور مختلف خدمات کےساتھ ایک ڈجیٹل صحت ٹیک انقلاب کا آغاز کرے گا
این ڈی ایچ ایم کے تحت سرگرمیوں میں توسیع کے لئے اقدامات میں تیزی لائی جائے : پی ایم
این ڈی ایچ ایم ، شہریوں کے لئے بڑی تعداد میں صحت خدمات کی دستیابی کے ساتھ زندگی میں آسانی پیدا کرے گا : پی ایم
نئی دلّی ، 27 مئی / وزیر اعظم نریندر مودی نے نیشنل ڈجیٹل ہیلتھ مشن  کا جائزہ لینے کے لئے ایک اعلیٰ سطحی میٹنگ کی صدارت کی ۔ 15 اگست ، 2020 ء کو یومِ آزادی کے اپنے خطاب میں معزز وزیر اعظم نے این ڈی ایچ ایم کے آغاز کا اعلان کیا تھا ۔ اُس وقت سے ڈجیٹل ماڈیول اور رجسٹریز تیار کی گئی ہیں اور یہ مشن مرکز کے زیرِ انتظام 6 علاقوں میں شروع کیا گیا ہے ۔ اب تک تقریباً 11.9 لاکھ ہیلتھ آئی ڈی تیار کی جا چکی ہیں اور 3106 ڈاکٹروں اور 1490 سہولیات کا ، اِس پلیٹ فارم پر اندراج کیا جا چکا ہے ۔
اس بات کو اجاگر کیا گیا ہے کہ ایک یونیفائیڈ ہیلتھ انٹر فیس  ، جو ڈجیٹل ہیلتھ کے لئے ایک کھلا اور بین عملی آئی ٹی نیٹ ورک ہے ، جلد ہی شروع کیا جانا چاہیئے ۔ اس سے پرائیویٹ اور سرکاری اقدامات اور ایپس کو یکجا کیا جا سکے گا اور یہ نیشنل ڈجیٹل ہیلتھ نظام کا ایک حصہ ہوں گے ۔ اس سے استعمال کرنے والوں کو تلاش کرنے ، بُک کرنے اور ضروری صحت خدمات جیسے ٹیلی کنسلٹیشن یا لیبا ریٹری ٹسٹ کے حصول میں آسانی ہو گی ۔ یہ نظام اس بات کو یقینی بنائے گا کہ مستند حفظانِ صحت فراہم کرنے والے ہی ، اِس نظام میں شامل ہو سکیں ۔ امید ہے کہ اس سے ایک ڈجیٹل ہیلتھ ٹیک انقلاب کا آغاز ہو گا ، جس میں شہریوں کے لئے کئی اختراعات اور خدمات دستیاب ہوں گی ۔ اس طریقے سے حفظانِ صحت کے بنیادی ڈھانچے اور انسانی وسائل کو پورے ملک میں زیادہ موثر طریقے سے استعمال کیا جا سکے گا ۔
نیشنل پیمنٹ کارپوریشن آف انڈیا  کے ذریعے تیار کردہ یو پی آئی ، ای – واؤچر کےنظریہ پر بھی تبادلۂ خیال کیا گیا ۔ ادائیگی کا یہ ڈجیٹل متبادل مخصوص مقصد کے لئے مالی لین دین کو ممکن بنائے گا ، جسے صرف چاہنے والے یوزر کے ذریعے ہی استعمال کیا جا سکے گا ۔ یہ طریقہ مختلف سرکاری اسکیموں کی موثر ترسیل کے لئے استعمال کیا جا سکے گا اور یو پی آئی ، ای – واؤچر کو حفظانِ صحت خدمات کے لئے استعمال کیا جائےگا ۔
وزیر اعظم نے ہدایت دی کہ این ڈی ایچ ایم کے تحت سرگرمیوں میں توسیع کے لئے اقدامات میں تیزی لائی جائے ۔ وزیر اعظم نےکہا کہ این ڈی ایچ ایم ، شہریوں کو بہت سی صحت خدمات کی ترسیل کےذریعے زندگی میں آسانی پیدا کرے گا ۔ انہوں نے کہا کہ اگرچہ تکنیکی پلیٹ فارم اور رجسٹریز تیار کرنا ضروری عناصر ہیں لیکن شہریوں کے لئے پلیٹ فارم کی افادیت کو پورے ملک میں شہریوں کو ڈاکٹروں کے ساتھ ٹیلی کنسلٹیشن جیسی خدمات ، لیب کی خدمات ، ٹسٹ کی رپورٹوں کی منتقلی یا ڈاکٹروں کو ڈجیٹل طور پر صحت ریکارڈ فراہم کرنے اور مذکورہ بالا کسی بھی خدمت کے لئے ڈجیٹل ادائیگی میں معاون ثابت ہوں گی ۔ انہوں نے ہدایت دی کہ این ایچ اے کو صحت اور الیکٹرانک و آئی ٹی کی وزارتوں کے ساتھ ، اِس کوشش میں تال میل کرنا چاہیئے ۔
۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4883
(
سماجی انصاف اور تفویض اختیارات کی وزارت
انسانی غلاظت ہاتھوں سے اٹھانے کے قبیح پیشے کی شکل میں روزگار پر پابندی اور ان کی بازآبادکاری سے متعلق ایکٹ-2013
انسانی غلاظت ہاتھوں سے اٹھانے کے قبیح پیشے کی شکل میں روزگار پر پابندی اور ان کی باز آبادکاری سے متعلق ایکٹ-2013  کے ضابطوں کے تحت درج شدہ کیسوں کی ریاستوں کے لحاظ سے تفصیلات ضمیمہ میں پیش کی گئی ہیں۔
اس سلسلے میں مختلف مراحل میں درج کئے گئے کیس اپنے منطقی انجام تک نہیں پہنچے ہیں۔
ضمیمہ
گذشتہ پانچ سالوں کے دوران  ایم ایس ایکٹ 2013 کے ضابطوں کے تحت درج ایف آئی آر کی ریاستوں کے لحاظ سے تفصیلات
|
|
نمبر شمار
|
|
ریاست/ مرکزکے زیر اہتمام علاقے کا نام
|
|
ایم ایس ایکٹ 2013 کی دفعات کے تحت درج ایف آئی آر
|
|
1
|
|
آندھرا پردیش
|
|
13
|
|
2
|
|
بہار
|
|
2
|
|
3
|
|
چھتیس گڑھ
|
|
1
|
|
4
|
|
دہلی
|
|
28
|
|
5
|
|
گجرات
|
|
25
|
|
6
|
|
ہریانہ
|
|
23
|
|
7
|
|
کرناٹک
|
|
26
|
|
8
|
|
کیرالہ
|
|
1
|
|
9
|
|
مہاراشٹر
|
|
21
|
|
10
|
|
پنجاب
|
|
15
|
|
11
|
|
راجستھان
|
|
13
|
|
12
|
|
تمل ناڈو
|
|
37
|
|
13
|
|
تلنگانہ
|
|
4
|
|
14
|
|
اترپردیش
|
|
35
|
|
|
|
میزان
|
|
244
یہ معلومات سماجی انصاف اور بااختیار بنانے کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں دی۔
وزارت اطلاعات ونشریات
ووٹر وں کی بیداری سے متعلق دوسرا پروگرام ، ‘‘مت داتا جنکشن’’ 14 اکتوبر، بروزجمعہ کو آل انڈیا ریڈیو پر شام 7.25 سے 7.40 بجے تک 100.1 ایف ایم گولڈ چینل پر نشر کیا جائے گا
اس پروگرام کا عنوان ہے - ایک ووٹ کی اہمیت - ایک ووٹ کی طاقت
مت داتا جنکشن پروگرام ملک بھر میں 23 زبانوں میں نشر کیا جا رہا ہے
آل انڈیا ریڈیو بھارت کے انتخابی کمیشن کے تعاون سے ایف ایم گولڈ، ایف ایم رینبو،وودِھ بھارتی اسٹیشنوں اور آل انڈیاریڈیو کے پرائمری چینلوں پر 15- 15 منٹ کے 52 پروگرام نشرکررہاہے
آل انڈیا ریڈیو نے الیکشن کمیشن آف انڈیاکے ساتھ مل کرایک نیاہفتہ وار ‘مت داتا جنکشن ’ کے عنوان سے ووٹروں کو بیدارکرنے کا پروگرام شروع کیاہے ۔مذکورہ ‘مت داتا ’’ پروگرام کی دوسری قسط 14اکتوبر ، بروز جمعہ 100.1ایف ایم گولڈچینل پر7.25سے 7.40 بجے کے دوران دہلی ، ممبئی ، کولکاتہ ، چینئ اور حیدرآباد میں نشرکی جائیں گی ۔اس پروگرام کا عنوان ہے ایک ووٹ کی اہمیت ، ایک ووٹ کی طاقت ۔
پندرہ منٹ کا یہ ہفتہ وارپروگرام ہرجمعہ کو ملک بھرکی 23زبانوں میں نشرکیاجاناہے ۔ ان میں آسامی ، بنگالی ، انگریزی ، گجراتی ، ہندی ، کنّڑ، کشمیری ، کونکنی ، ملیالم ، منی پوری ، مراٹھی ، نیپالی ، اڑیہ ، پنجابی ،سنسکرت ، سندھی ، تمل ، تیلگو، اردو ، بوڈو ، سنتھالی ، میتھالی اورڈوگری ہیں ۔
یہ پروگرام شام 7 بجے سے رات 9بجے کے درمیان ملک بھرکے ایف ایم رینبو، ، وودِھ بھارتی اسٹیشنوں اورآل انڈیا ریڈیو کے پرائمری چینلوں پرنشرکیاجائے گا۔ لوگ اس پروگرام کو ‘‘ ٹوئیٹرپر @airnewsalerts, News On AIR’ ، ایپ ’’اورآل انڈیا ریڈیو کے یوٹیوب چینلوں پربھی سن سکتے ہیں ۔
اس ہفتہ وار پروگرام میں رائے دہندگان کے ایکونظام کے سبھی پہلوؤں کا احاطہ کیاجاتاہے ۔ہرپروگرام ، انتخابی عمل کے ایک مخصوص موضوع پرمبنی ہوتاہے ۔سبھی 52موضوعات کے تحت تمام اہل شہریوں اورخاص طورپر نوجوانوں اور پہلی مرتبہ ووٹ ڈالنے والوں کی حوصلہ افزائی پرتوجہ مرکوز کی جاتی ہے اوراس کے علاوہ انتخابات کے دوران معلومات پرمبنی فیصلہ کرنے کی ہمت افزائی کی جاتی ہے ۔ انتخابی کمیشن کی ٹیم معلومات عامہ کے مقابلے ، ماہرین سے انٹرویو اور ایس وی ای ای پی کے ذریعہ تیارکردہ گاؤوں وغیرہ کو ہرپروگرام میں پیش کرتی ہے ۔ اس پروگرام میں ‘‘شہریوں کا ایک گوشہ ’’ بھی شامل ہوتاہے جہاں ہرشہری ووٹنگ کے کسی بھی پہلوکے بارے میں کوئی بھی سوال کرسکتاہے یا کوئی بھی تجویز پیش کرسکتاہے ۔